Historien til Fatland-konsernet kan spores tilbake helt til 1880-årene, da Rasmus Fatland på gården Underbakka i Vikedal i Rogaland tok til å slakte dyr for andre sambygdinger, og drev blant annet med salg av kjøtt i Oslo. Det første slakteriet ble bygd av Helgevold i Sandeid i 1937, et anlegg sønnen til Rasmus, Severin Fatland overtok i 1947. Det kom stadig mere slakt, og Fatland bygde nytt slakteri i Sandeid i 1957.